Stemann fik en afgørende rolle at spille under det pres, der fra [[1830]] var fra den franske [[juli-revolution]] og den tyske nationale frihedsbevægelse. Mange tyskere, særligt i [[Holsten]], ønskede en selvstændig, fri forfatning for hertugdømmerne og kun "konge og fjende fælles" med Danmark. Stemann var i opposition til denne bevægelse, og mens han accepterede en [[Rådgivende provinsialstænderforsamlinger|stænderforsamling]] for Holsten, var han mod de rådgivende stænder i Danmark. Da dette ikke kunne undgås, satte han i opposition til [[Anders Sandøe Ørsted|A.S. Ørsted]] ved stænderforordningen i 1834 igennem, at kun grundejere fik valgret og blev valgbare, idet han mente, at fast ejendom gav en tilknytning til staten. Ørsted havde ment, at også uddannede mænd, som lærere og præster burde kunne stemme.
Titler Samfund Historie Foreninger Organisationer